ການໂຈມຕີທາງອາກາດ ຂອງແນວໂຮມ ຕໍ່ໂຮງກັ່ນນ້ຳມັນ ໃນຊີເຣຍ ສັງຫານ 30 ຄົນ
ການສູ້ລົບ ກຸ່ມລັດອິສລາມ ພາຍໃຕ້ການນຳພາ ຂອງສະຫະລັດ ໄດ້ດຳເນີນການໂຈມຕີທາງອາາກາດ ຫຼາຍກວ່າ 2300 ຄັ້ງ ໃນອີຣັກ ແລະຊີເຣຍ ຕັ້ງແຕ່ເດືອນສິງຫາ ປີແລ້ວນີ້ ເປັນຕົ້ນມາ.
ບັນດານັກເຄື່ອນໄຫວຊີເຣຍ ກ່າວວ່າ ການໂຈມຕີຂອງກຸ່ມ ແນວໂຮມ ພາຍໃຕ້ການນຳພາຂອງສະຫະລັດ ໄດ້ຖືກໂຮງ ກັ່ນນ້ຳມັນແຫ່ງນຶ່ງໃນພາກເໜືອຂອງຊີເຣຍໃນວັນອາທິດ ວານນີ້ ເຮັດໃຫ້ມີຄົນເສຍຊີວິດໄປ 30 ຄົນ ກຸ່ມສິ້ງຊອມສິດທິມະນຸດຊີເຣຍ ຫຼື Syrian Observatory for Human Rights ທີ່ຕັ້ງຢູ່ໃນອັງກິດ ແລະໃຊ້ເຄືອຂ່າຍ ແຫຼ່ງຂ່າວຈາກຫຼາຍບ່ອນໃນທົ່ວຊີເຣຍ ເພື່ອຕິດຕາມເບິ່ງ ຄວາມຮຸນແຮງຢູ່ທີ່ນັ້ນ ກ່າວວ່າ ກຸ່ມລັດອິສລາມເປັນຜູ້ດຳ ເນີນການໂຮງກັ່ນນ້ຳມັນດັ່ງກ່າວ ແລະວ່າພວກທີ່ເສຍຊີວິດ ແມ່ນຮວມທັງພວກນັກຕໍ່ສູ້ຫົວຮຸນແຮງ ແລະພວກພະນັກ ງານເຮັດວຽກໃນໂຮງກັ່ນນ້ຳມັນ ອີງຕາມຂ່າວຂໍ້ມູນຈາກກະຊວງປ້ອງກັນປະເທດສະຫະລັດ ກໍແມ່ນວ່າ ຝູງເຮືອບິນລົບຂອງຝ່າຍປະສົມ ທີ່ໃຫ້ການສະໜັບສະໜຸນແກ່ກອງທັບ ອີຣັກໃນການບຸກໂຈມຕີ ເພື່ອຍຶດເອົາດິນແດນຄືນຈາກພວກນັກຕໍ່ສູ້ກຸ່ມລັດອິສລາມນັ້ນ ໄດ້ດຳເນີນການໂຈມຕີທາງອາກາດຫຼາຍກວ່າ 2300 ຄັ້ງ ໃນອີຣັກ ແລະໃນຊີເຣຍ ນັບແຕ່ເດືອນສິງຫາປີແລ້ວນີ້ເປັນຕົ້ນມາ ການໂຈມຕີເຫຼົ່ານີ້ ແມ່ນຮວມທັງການໂຈມຕີຫວ່າງໄວໆມານີ້ ເພື່ອຕອບສະໜອງຕໍ່ຄຳຂໍຮ້ອງຈາກລັດຖະບານອີຣັກ ເພື່ອຊ່ອຍປົກປ້ອງເຄື່ອງວັດຖຸໂບຮານຕ່າງໆຂອງປະເທດ ຊຶ່ງໄດ້ຕົກເປັນເປົ້າໝາຍຂອງການທຳລາຍໂດຍພວກຫົວຮຸນແຮງໃນຫວ່າງບໍ່ເທົ່າໃດສັບປະ ດາຜ່ານມານັ້ນ ທ່ານພັນກີມູນ ເລຂາທິການໃຫຍ່ສະຫະປະຊາຊາດ ກ່າວຢູ່ໃນຖະແຫຼງ ການສະບັບນຶ່ງໃນແລງວັນອາທິດວານນີ້ວ່າ ທ່ານ  "ນຳການທຳລາຍສະຖານທີ່ວັດທະນະທຳແຫ່ງຕ່າງໆ ຮວມທັງສະຖານທີ່ມູນມໍລະດົກໂລກຂອງອົງການ UNESCO ທີ່ເມືອງ Hatraໃນພາກເໜືອຂອງອີຣັກນັ້ນ